Uostrawa. Uostrawa (czes.: "Ostrava", pol.: "Ostrawa", mjym.: "Ostrau") to je mjasto we Czeskij Republice, we Morawsko-Ślůnskim Kraju, kerygo je stolicům. Je rozlygowane na granicy Ćeszyńskigo Ślůnska (wschůd), Upawskigo Ślůnska (zachůd) a Morawy (połedńe), wele ujśći do Uodry trzech rzyk: Uopawy, Uostrawicy a Lucyny. Mjasto leżi przi půłnocnym wejśću Morawskij Bramu. We Uostrawje je tyż fusbalklub - Baník Ostrava, kery gro we 1. Gambrinus Lidze.